सीमा पर पाक ने किया संघर्ष विराम का उल्लंघन  
रविवार की रात नौ बजकर 40 मिनट पर पुंछ जिले के क्रिशनागती सेक्टर में नियंत्रण रेखा से लगी अग्रिम चौकियों पर गोलीबारी की गई।
पाकिस्तानी सैनिकों ने इस वर्ष अपने पहले युद्ध विराम उल्लंघन में जम्मू कश्मीर के पुंछ जिले में सीमा से लगी भारत की अग्रिम चौकियों पर छोटे हथियारों से गोलीबारी की है।  एक वरिष्ठ सेना अधिकारी ने कहा, रविवार की रात नौ बजकर 40 मिनट पर पुंछ जिले के क्रिशनागती सेक्टर में नियंत्रण रेखा से लगी अग्रिम चौकियों पर गोलीबारी की गई। उन्होंने कहा कि सीमापार गोलीबारी कुछ देर तक होती रही लेकिन दोनों तरफ कोई भी नुकसान नहीं हुआ। अधिकारी ने कहा कि नियंत्रण रेखा की चौकसी कर रहे सैनिकों ने जवाबी कार्रवाई नहीं की।  सैन्य अधिकारी ने कहा कि इस गोलीबारी का उद्देश्य पाक अधिकृत कश्मीर से आतंकवादियों को जम्मू कश्मीर में भेजना था। पाक सेना द्वारा संघर्ष विराम का यह पहला उल्लंघन है।